Okresná prokuratúra Levice 
Šafárikova 7, 934 01 Levice 1 	

Sp. zn. : 2 Pv 727/11/4402	Levice, 6.8.2015
EEČ : 2-31-90-2015

U Z N E S E N I E

Trestná vec:	obvinená XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Levice
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 30.7.2015, spisová značka 2 Pv 727/11/4402, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
                           
	stíhaná pre prečin ublíženia na zdraví podľa § 158 Trestného zákona na tom skutkovom základe, že

            dňa 19.11.2011 v čase o 19.00 h viedla osobné vozidlo zn. Škoda Felícia s evidenčným číslom XXXXX po ceste číslo I/51 v smere od obce XXXXX na obec XXXXX, pričom na rovnom úseku vozovky v km 212,99 pred miernou ľavotočivou zákrutou pri rýchlosti do 63,7 km/h začala predbiehať pred ňou jazdiace neznáme motorové vozidlo v čase keď za ňou idúce osobné vozidlo zn. XXXXX Scenic s evidenčným číslom XXXXX, ktoré viedol vodič XXXXX začalo s predbiehajúcim manévrom jej vozidla, pričom vzhľadom k rýchlosti vozidla XXXXX Scenic ustálenej v hodnote 73,98-74,32 km/h došlo k ohrozeniu za ňou jazdiaceho motorového vozidla, čím porušila ustanovenie § 15 odsek 2 zákona č. 8/2009 Z.z. o cestnej premávke a o zmene a doplnení niektorých zákonov, pričom vodič vozidla XXXXX Scenic v snahe vyhnúť sa zrážke vozidiel strhol vedenie vozidla doľava, ktoré následne vbehlo do priekopy ľavej strany, kde sa zaborilo do svahu priekopy, bolo vyhodené priečnym svahom do vzduchu a následne dopadlo zadnou časťou do priekopy, pričom pri dopravnej nehode osoby sediace vo vozidle XXXXX Scenic utrpeli zranenia a to XXXXX ml, podvrtnutie krčnej chrbtice s dobou liečenia a práceneschopnosti od 20.11.2011 do 19.12.2011 bez obmedzenia v bežnom spôsobe života, XXXXX st,  pohmoždenie driekovo-krížovej oblasti chrbtice, podvrtnutie krčnej chrbtice, pohmoždenie ľavého predlaktia 5. záprstnej kosti vľavo, ľavého stehna s odreninou kože s dobou liečenia a prípadnej práceneschopnosti od 20.11.2012 do 01.12.2011, XXXXX otras mozgu ľahkého stupňa, podvrtnutie krčnej chrbtice, pohmoždenie hrudníka vľavo, záprstnej 2 kosti vľavo, pravej ruky, čela a ľavej očnice s dobou liečenia a práceneschopnosti od 20.11.2011 do 09.12.2011 a XXXXX pohmoždenie hlavy, pohmoždenie ľavého predlaktia, pohmoždenie ľavého kolena s tržnou ranou s dobou liečenia od 19.11.2011 do 09.12.2011 s dobou práceneschopnosti od 21.11.2011 do 11.12.2011,

Uznesením prokurátora Okresnej prokuratúry XXXXX zo dňa 30.7.2015, spisová značka 2 Pv 727/11/4402, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:

      XXXXX prokuratúry XXXXX uznesením spisová značka 2 Pv 727/11/4402-12 zo dňa 25.04.2014, právoplatným dňa 23.05.2014 podľa § 216 odsek 1 Trestného poriadku  podmienečne zastavil trestné stíhanie proti obvinenej XXXXX, stíhanej pre  prečin ublíženia na zdraví podľa § 158  Trestného zákona.
          Podľa § 216 odsek 2 Trestného poriadku určil obvinenej XXXXX, skúšobnú dobu v trvaní 12 (dvanásť) mesiacov, ktorá začala plynúť od právoplatnosti uvedeného rozhodnutia, to znamená od 23.05.2014 do 23.05.2015.
          Zo zadovážených dokladov z miesta trvalého bydliska - Mestského úradu XXXXX, Okresného riaditeľstva PZ, Odboru poriadkovej polície, Obvodného oddelenia PZ v Leviciach, Registra trestov GP SR som zistil, že  obvinená v priebehu skúšobnej doby viedla riadny život a nedopustila sa žiadneho protiprávneho konania. 
          Podľa § 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.
          Vzhľadom k tomu, že obvinená XXXXX splnila podmienky osvedčenia v zmysle ustanovenia  § 217 odsek 1 Trestného poriadku, rozhodol som tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jozef Šedivý
prokurátor